1988-ի երկրաշարժի հետևանքները լիարժեքորեն վերացնելու ծանր բեռն ի ուսերին առած Ռոբերտ Քոչարյանը, բնավորության համաձայն, սիրում էր արված աշխատանքի մասին ոչ թե ենթակաների զեկույցները լսել, այլ լինել տեղում ու հավաստիանալ կատարված աշխատանքի թե ծավալի և թե որակի մասին: Նա այցելում էր "աղետի գոտի" ոչ միայն արհավիրքի տարելիցի օրը և կիսում մարդկանց ցավը: Նախագահ Ռոբերտ Քոչարյանի այցերի գրաֆիկը ուսումնասիրելով կարելի է համոզվել, որ աղետյալ Լուռու և Շիրակի մարզերը ամենահաճախակին են դարձել նրա ուղևորության հասցեները: Ամեն այցի ընթացքում նաև խորհրդակցություններ էր անցկացնում ու նոր հանձնարարականներ էր տալիս ինչպես շինարարական կազմակերպություններին, այնպես էլ իշխանության տեղական մարմիններին: Ավանդույթի համաձայն, նախագահը նաև լրագրողների հետ ճեպազրույցներ էր ունենում, որոնց ընթացքում խոսում էր ինչպես արդեն արվածի, այնպես էլ անելիքի մասին: